Sciant presentes pariter ac futuri quod Bovo de Vareliis sub recompensatione et beneficio karitatis donavit monachis de Valle lucida quicquid agrorum, pratorum, silvarumque tenebat a villa Lailliaco usque ad villam que dicitur Curtis Geneii, excepto quod silvam que dicitur Lancea in manu sua retinuit, ita tamen ut usum ejusdem silve predicti fratres in omnibus sibi necessariis licite et libere obtineant omni tempore. Hoc donum concessit uxor ejus Hermengardis et filii eorum Hugo et Petrus. Hujus rei testes sunt ex parte Bovonis : Seguinus Farsitus, Helias de Genesta ; ex parte monachorum : Hisnardus vicecomes, Rainaldus, frater Dambertus Tescelini filius, Helias de Bannellis, Symon major, Raynaldus pellifex, Stephanus Vallinus, Gumbertus de Marolis.